cyanic-selkie/wikianc huggingface dataset:
Porodični nedostatak lipoprotein-lipaze
Dijagnoza
Molekulskogenetičko testiranje LPL gen se nalazi na kratkom (p) kraku hromosoma 8 na poziciji 22. Do sada, utvrđeno je da više od 220 mutacija u LPL genu uzrokuje nedostatak porodične lipoproteinske lipaze.
Lijekovi za snižavanje lipida
Sredstva za snižavanje lipida kao što su fibrati i omega-3-masne kiseline mogu se koristiti za snižavanje nivoa TG u LPLD; međutim, ti lijekovi vrlo često nisu dovoljno efikasni da postignu ciljeve liječenja kod pacijenata sa LPLD. Trebalo bi uzeti u obzir da statini snižavaju povišeni ne-HDL-holesterol. Dodatne mjere su izbjegavanje agenasa za koje se zna da povećavaju nivoe endogen][]ih triglicerida, kao što su [[alkohol, estrogeni, diuretici, izotretinoin, antidepresivi (npr. sertralin) i b-nadbubrežnim blokatori.
Genska terapija
Evropska komisija je 2012. godine odobrila alipogeni tiparvovec (Glybera), kao gensku terapiju za odrasle, s dijagnozom porodične LPLD (potvrđeno genetičkim testiranjem) i koji pate od teških ili višestrukih napada pankreatitisa, uprkos ograničenjima masti u ishrani. Bila je to prva genska terapija koja je dobila dozvolu za promet u Evropi; bio je po cijeni od oko milion dolara po tretmanu, a od 2016. samo je jedna osoba komercijalno liječena njime. Ukupno 31 pacijent je liječen Glyberom, većina besplatno u kliničkim ispitivanjima prije nego što je lijek stavljen s tržišta.
Mazdak
Mazdak (umro oko 524., ili 528.), ( مزدک) je bio perzijski filozof, religijski aktivist i društveni reformator koji često navodi kao proto-socijalist a koji je, izdajući se za Božijeg proroka, stekao veliki uticaj na dvoru sasanidskog kralja Kavada I te uveo niz reformi kojima se poticalo zajedničko umjesto privatnog vlasništva i mjere pomoći siromašnima. Mazdakov nauk, koji se u današnjem Iranu održao nekoliko vijekova nakon njegove smrti, je poznat kao mazdakizam.
O detaljima mazdakizma postoje prilično oskudni i ne baš previše pouzdani podaci, temeljeni prije svega na prema neprijateljskim zoroastričkim i muslimanskim izvorima.
Drama
Drama je žanr u književnosti, koji je nastao za vrijeme antičke Grčke i koji se i danas razvija. Drama je književno djelo, koje uglavnom služi javnom izvođenju u pozorištu. Tokom 18. i 19. vijeka, opera je nastala kao kombinacija drame, poezije, i muzike.
Osnovne podvrste drame su: tragedija, komedija i drama u užem smislu, koje se prvo pojavljuju nekoliko vijekova prije naše ere. Starogrčka drama je prema legendi nastala za vrijeme vjerskog festivala, kada se jedan pjevač odvojio od zbora i počeo pjevati sam. Grčka tragedija se u glavnom bavila poznatim historijskim i mitološkim temama. Tragedije su, slično kao i danas, radovi ozbiljnijeg i težeg karaktera i tiču su se uglavnom ljudskih tragičnih sudbina. Za razliku od njih, komedije su većinom vedrijeg karaktera i gotovo uvijek imaju sretan završetak. Grčki festivali bi obično imali tri tragedije i jednu komediju.
Drama se razlikuje od drugih knjizevnih djela po tome što se sav tekst izvodi u glumačkoj realizaciji. Danas drama nastaje saradnjom autora scenografa,kompozitora i glumaca, dok je  u staroj Grčkoj na početku stvaranja drame pjesnik /pisac/ ujedno i režiser, glumac, koreograf, kostimograf i kompozitor. Važan faktor kod izvođenja nekog dramskog teksta jeste publika. Glumci i publika stvaraju poseban odnos. Od publike zavisi uspješnost drame a od glumca da prestavi tekst na pravi način.
Platon kaže u svojoj knjizi “Država” da drama podražava najraznovrsnije pojave: muškarce i žene, mladiće i starce, vrlinu i nevaljstvo, ljepotu i rugobu; zatim kovače, zanatlije, veslače na galijama i njihove komadante; pa trzanje konja i riku bikova, šum rijeka, hučanje mora i pucanje gromova; najzad, fijuk vijetra, pljusak leda, škripanje osovina i točkova, pa ne samo tonove svih mogućih instrumenata nego i lajanje pasa, bleku ovaca i cvrkutanje ptica. Sve ovo je bila zadaća glumca u staroj Grčkoj, na početku samo jednog a kasnije dolazi do uvođenja drugog pa i trećeg glumca. Također glumci su bili samo muškarci.
Salem (Oregon)
Salem je glavni grad američke savezne države Oregon i sjedište okruga Marion. Grad je smješten u središtu doline Vilamet duž istoimene reke koja teče severno od grada. Po popisu iz 2000. grad je imao 136.924 stanovnika, dok po zvaničnoj procjeni od 1. jula 2008. taj broj iznosi 154.510.
Historija
Prvi bijelci su se naselili u periodu od 1840. do 1841. u misiji koju je osnovao Džejson Li. Godine 1842. misionari su osnovali institut Oregon koji je prerastao u današnji univerzitet Vilamet. Misija je ukinuta dvije godine kasnije, i na njenom mjestu je osnovano naselje Salem, a pri tome je nejasno ko je izabrao ime: da li je to bio Dejvid Lesli iz Salema ili urbanista V. H. Vilson.
U Salem je 1851. godine iz Oregon city-ija prenešeno sjedište teritorije Oregon, a 1857. godine je dobio status grada.
Godine 1876. bila je sagrađena nova upravna zgrada („Capitol“) na mestu gde je izgorjela prethodna zgrada. Ova je 1935. također ponovno, iz istog razloga zamijenjena današnjom.
EDGE
EDGE (engl. Enhanced Data Rates for GSM Evolution) je nova tehnologija koja omogućava operatorima mobilne telefonije da koriste postojeće GSM frekvencijske opsege (900, 1800, 1900 MHz) za pružanje multimedijalnih usluga na bazi IP brzina do 384 kb/s.
Cilj ove tehnologije je povećanje brzine prenosa i kapaciteta sistema i omogućavanje novih aplikacija. EDGE tehnologija koristi 8-PSK (engl. 8-Phase Shift Keying) modulaciju, koja pruža veću bitsku brzinu. Ova modulacija, kao što joj i ime kaže, ima 8 faznih stanja. Jednim faznim stanjem (jednim simbolom) moguće je predstaviti 3 bita, što znači da je bitska brzina po radio interfejsu 3 puta veća od brzine simbola. Bitska brzina po jednom vremenskom odsječku je 69,2 kb/s, što je 3 puta više nego kod sistema za mobilne komunikacije (22,8 kb/s).
Mana ove vrste modulacije je to što je dosta kompleksnija od drugih (od GMSK, na primjer, koja se koristi u GPRS i GSM, a manje je otporna na uticaj šuma i ostalih smetnji. Pod lošim uslovima prostiranja to može dovesti do većih grešaka na prijemu. Zato se primjenjuje kodiranje koje uvodi dodatne bitove za korekciju grešaka. Još jedno poboljšanje kod EDGE sistema je učinjeno u smislu mogućnosti da se paket koji zbog raznih smetnji nije bio dekodovan kako treba ponovo pošalje koristeći drugu, pogodniju, kodnu šemu.
EDGE može biti uveden na dva načina: kao nadogradnja GPRS sistema, koji na postojeću GSM mrežu dodaje paketsku komutaciju, i kao nadogradnja sistema baziranog na komutaciji kanala.
Kada se uvodi kao nadogradnja GPRS sistema, potrebno je izvršiti hardverske izmjene u radio dijelu (baznim stanicama i njihovim kontrolerima). Bazne stanice moraju imati novu primopredajnu opremu koja podržava EDGE modulaciju i novi Softver koji će omogućiti odgovarajući protokol za prenos paketa podataka. Dakle, nakon uvođenja EDGE tehnologije, ćelije imaju dva tipa primopredajnika: standardni GSM primopredajnik i EDGE primopredajnik. Također je potrebno i izvjesno replaniranje mreže (snaga, pokrivenost, raspodjela frekvencija, upravljanje GSM kanalima) i određene softverske izmjene u preostalom djelu mreže izuzimajući servisni čvor i ulazni čvor.
Kod EDGE sistema jedan vremenski kanal može podržati više korisnika što omogućava veći kapacitet saobraćaja za servise govora i servise podataka. Takođe, lakše je istovremeno prisustvo saobraćaja na bazi komutacije kola i na bazi komutacije paketa. Postoje 4 tipa kanala:
Za EDGE se koriste novi mobilni terminali, dizajnirani tako da mogu slati i primati EDGE modulisane informacije. Postoje dvije klase mobilnih terminala za EDGE:
Čobanija (džamija)
mini|200px|Džamija Čobanija Džamija Čobanija (Čoban H. Hasan Vojvode džamija) se nalazi u Sarajevu. Sagrađena je polovinom 16. vijeka. , prije 1565.
EDGE
Zbog jednostavne nadgradnje EDGE se može uvesti uz relativno male investicije i za kratko vrijeme.EDGE se može uvoditi i postepeno.
Čobanija (džamija)
Ovo je prostrana džamija sa kamenim minaretom. Natpis o obnovi, u pjesmi na turskom jeziku uklesan je na kamenoj ploči, uzidanoj u zid minareta. Uz džamiju se nalazi groblje, puno manje u odnosu na prvobitno: vjeruje se da nišan bez natpisa, osmougaone osnove, ograden santračem, a koji se nalazi kod minareta, označava grob dobrotvora Čoban-Hasana.
2007. godine je donesen prijedlog da se džamija proglasi nacionalnim spomenikom Bosne i Hercegovine.
Popis stanovništva u Hrvatskoj 2011 (Vukovarsko-srijemska županija)
'''Popis stanovništva u Hrvatskoj 2011. godine''' proveden je od 1. do 28. aprila 2011, prema stanju na dan 31. marta. Popis je proveden na temelju ''Zakona o Popisu stanovništva, kućanstava i stanova u Republici Hrvatskoj 2011. godine'' (Narodne novine, broj 92/10). Vukovarsko-srijemska županija je po Popisu stanovništva 2011. godine na površini od 2.454 km2 imala 179.521 stanovnika, što predstavlja 4,19% od ukupnog broja stanovnika Hrvatske. Gustoća naseljenosti u Vukovarsko-srijemskoj županiji je 73,15 stanovnika/km2.
Bismarck (Sjeverna Dakota)
Bismarck je glavni grad američke savezne države Sjeverna Dakota. Broj stanovnika prema popisu iz 2006. godine je 58.333. Bizmark je osnovan 1872. godine.
Ekonomija
U skladu sa izvještajem iz 2011., Comprehensive Annual Financial Report, najveći poslodavci u gradu su:
Temerin
Temerin je gradić i središte istoimene općine u jugoistočnom dijelu Bačke, u samom centru Vojvodine, u Srbiji. Prema posljednjem popisu iz 2002. godine u općini je živjelo oko 28.000 stanovnika, a u samom gradu oko 19.000.
Naseljena mjesta
Bački Jarak, Sirig i Temerin.
Brzo klizanje na Zimskim olimpijskim igrama 2014 – 10.000 m (muškarci)
100p|desno
Takmičenje u brzom klizanju na 10000 m u muškoj konkurenciji na Zimskim olimpijskim igrama 2014. u Sočiju održalo se u kompleksu za brzo klizanje Adler arena 18. februara 2014.
Kvalifikacije
U ovoj disciplini moglo je sudjelovati 16 klizača, te najviše po trojica iz jedne zemlje. Deset najboljih nakon četiri utrke Svjetskog kupa u brzom klizanju u sezoni 2013/14. osiguralo je sudjelovanje, dok je ostalih šest mjesta određeno na temelju svih rezultata ostvarenih u Svjetskom kupu u ovoj disciplini.
Rezultati
Trke su održane sa početkom u 15:30.
NGC 401
NGC 401 je zvijezda i nalazi se u sazviježđu Ribe. Prvo otkriće je napravio Robert Stawell Ball 30. decembra 1866. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Vodikova bomba
mini|desno|200px|Oblak u obliku gljive prilikom eksplozije atomske bombe u Nagasakiju, Japan, 1945 Vodikova ili hidrogenska bomba je termonuklearno oružje čija eksplozivna snaga počiva na energiji koja se oslobađa fuzijom nekih lahkih atomskih jezgara, kao što su izotopi vodika i litija. Naziv "termonuklearno" dolazi od toga da je za fuziju lahkih jezgra potrebna veoma visoka temperatura.
31. januara 1950. godine je američki predsjednik Harry Truman naredio američkoj komisiji da konstruira termonuklearnu bombu, koja se često naziva H-bombom. Dana 1. novembra 1952. Sjedinjene Američke Države su izvršile prvu termonuklearnu eksploziju. Prvog marta 1954. Amerikanci su kod ostrva Bikini izvršili eksploziju koja je po jačini bila ekvivalentna 15 miliona tona eksploziva trinitrotoluena (TNT), dok je snaga obične atomske bombe ravna snazi koju razvija 10 – 50 hiljada tona TNT-a.
Poznato je da nuklearno oružje pored razornog uključuje i toplinsko djelovanje, te početno (momentalno) i zaostalo ili naknadno (reziduelno) nuklearno zraženje. Najveći dio radioaktivnosti prouzrokovane nuklearnom eksplozijom dolazi iz same bombe. Budući da su produkti fuzije lahkih atomskih jezgara uglavnom neradioaktivni izotopi, radioaktivno bi djelovanje termonuklearne bombe trebalo biti uglavnom slabo. Zbog toga se takve bombe nazivaju i "čistim" bombama.
Ko posjeduje nuklearno naoružanje
Otkako postoji nuklearno oružje, ova vrsta bombi je detonirana preko 2.000 puta, uglavnom od strane sedam država: Sjedinjenih Američkih Država, Sovjetskog Saveza, Francuske, Velike Britanije, Kine, Indije i Pakistana. Ove zemlje su zvanične nuklearne sile (sa Rusijom koja je naslijedila nuklearni arsenal nakon sovjetskog kolapsa).
NGC 5093
NGC 5093 (također poznat kao MCG 7-27-60, PGC 46472 i UGC 8373) je spiralna galaksija koja je udaljena oko 329 miliona sg od Zemlje i nalazi se u sazviježđu Lovački psi. Najveći prečnik je 1,40 (134 hiljade sg) a najmanji 0,7 uglovnih minuta (67 hiljada sg). Prvo otkriće je napravio John Frederick William Herschel 18. marta 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Bernardo Bertolucci
Bernardo Bertolucci bio je italijanski filmski režiser i scenarist. Njegovi filmovi poznati su po raznolikom vizualnom stilu. Pohađao je univerzitet u Rimu i postao poznat kao pjesnik. Zatim je radio kao pomoćnik režisera s Pierom Paolom Pasolinijem u filmu Accattone (1961), a svoj prvi igrani film La commare secca režirao je 1962. Njegov drugi film, Prije revolucije (1964), koji je objavljen 1971, nominiran je za Oscara za najbolji originalni scenarij. Bertolucci je također nominiran za Oscara kao najbolji režiser za film Posljednji tango u Parizu (1972), a osvojio je i Oscara za najbolju režiju i najbolji scenarij za film Posljednji kineski car (1987). Njegovi najpoznatiji radovi bili su rezultat saradnje s njegovim dugogodišnjim snimateljem i prijateljem Vittoriom Storarom, koji je pomogao da se filmovi oblikuju kroz specifičan stil rasvjete.
NGC 2109
NGC 2109 (također poznat kao ESO 57-SC34) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 23. novembra 1834. godine.
Kula (Srbija)
Kula je grad i središte istoimene općine u središnjoj Bačkoj, u sjeverozapadnom dijelu Vojvodine, u Srbiji. Prema posljednjem popisu iz 2002. godine u gradu je živjelo oko 19.293 stanovnika.
NGC 2109
Najbliži NGC/IC objekti
Sljedeći spisak sadrži deset najbližih NGC/IC objekata.
Kula (Srbija)
Naseljena mjesta
Kruščić, Kula, Lipar, Nova Crvenka, Ruski Krstur, Sivac i Crvenka.
Guillermo del Toro
Guillermo del Toro Gómez meksički je filmski režiser, scenarist, producent, i romanopisac. Tokom svoje filmske karijere, del Toro je naizmjenično snimao filmove mračne fantastike na španskom jeziku, kao što su gotski horor filmovi Đavolja kičma (2001) i Panov labirint (2006), i popularne američke akcione filmove, kao što su vampirski akcioni film o superheroju Blade II (2002), natprirodni film o superheroju Hellboy  (2004), zatim nastavak  Hellboy II: Zlatna armija  (2008), kao i naučno fantastični film o čudovištima Bitka za Pacifik (2013).
Pored njegovih radova na režiji, del Toro je plodan producent, uključujući njegovu produkciju na priznatim i uspješnim filmovima kao što su Sirotište (2007), Julijine oči (2010),  Biutiful (2010), Kung Fu Panda 2 (2011), Mačak u čizmama (2011), i Mama (2013). Peter Jackson ga je prvobitno bio izabrao da režira serije filmova o Hobitu; on je napustio projekt zbog problema u produkciji, ali mu se još uvijek pripisuju zasluge kao ko-scenarist za svoje brojne doprinose scenariju.
R&B
Kraj 1940-ih
Prisutnost jakog plesnog ritma je značajan element koji koristi R&B muzika iz stila kojeg sviraju blues i jazz muzičari. "Ritam i blues" je imao izrazito urbani stil, odražavajući želju mnogih mladi Afroamerikanaca na udaljenost od domaćih asocijacija i tradicionalnog bluesa. Uspješne nastupe u nastajanju ove tradicije imao je saksofonista Louis Jordan i njegov sastav the Tympany Five.
Guillermo del Toro
Del Torovo stvaralaštvo karakterizira snažna veza sa bajkama i hororom, sa nastojanjem da spoji vizualnu i poetsku ljepotu. Životno je opčinjen čudovištima, što on smatra simbolom velike moći. Del Toro je poznat po sljedećem: svom korištenju insekata kao i vjerskih motiva, zatim teme katolicizma slaveći nesavršenost, tu su zatim podzemlje, motivi satova, praktični specijalni efekti, dominantno ćilibarsko osvjetljenje, i njegova česta saradnja sa glumcima Ronom Perlmanom i Dougom Jonesom.
R&B
Kraj 1940-ih
Godine 1948. diskografska kuća RCA Victor objavljuje crnačku muziku pod nazivom Rhythm and blues. U toj godini, Louis Jordan dominira na vrhu top ljestvica, gdje zauzima prvo mjesto sa dvije pjesme u R&B stilu i sa tri pjesme u boogie-woogie verziji. Jordanov sastav se zvao the Tympany Five (osnovan 1938), a on u njemu izvodi vokale i svira saksofon, dok su ostali muzičari svirali trubu, tenor saksofon, klavir, bas-gitaru i bubnjeve. Uz Jordana tu su još i muzičari poput Lawrencea Cohna i Roberta Palmera koji su sa jazz muzike prelazili na R&B i u samo početku bili vrlo zaslužni za njegov uspjeh. Jordanova smirena muzika, koju još izvode i Big Joe Turner, Roy Brown, Billy Wright i Wynonie Harris, naziva se još i Jump blues. Iste godine, Wynonie Harris napravio je obradu pjesme "Good Rockin' Tonight" od Roya Browna iz 1947. i zauzeo sa njom drugo mjesto na top ljestvicama, a slijedi ga Sonny Thompson s pjesmom "Long Gone" koja dolazi na prvo mjesto.
Guillermo del Toro
Njegov fantastični film iz 2017. Oblik vode dobio je priznanja kod kritičara i osvojio je niz nagrada kao što su: Zlatni lav na 74. Venecijanskom međunarodnom filmskom festivalu, Oscar za najbolji film, Oscar za najbolju režiju, Zlatni globus za najbolju režiju, BAFTA za najbolju režiju, i nagradu Udruženja američkih režisera za najbolju režiju.
R&B
Kraj 1940-ih
Sljedeće 1949. godine, izraz rhythm and blues zamjenjuje Billboardovu kategoriju Harlem Hit Parade. Također iste godine pjesma "The Huckle-Buck" saksofoniste Paula Williamsa zauzima prvu poziciju na R&B top ljestvici i tamo se zadržava čitavu godinu. Književnik, muzičar i aranžer Andy Gibson opisao je pjesmu kao "dirty boogie", zbog toga što je masna i neprilična. Koncerti Paula Williamsa i His Hucklebuckersa bili su puni znoja i buntovničke prirode. Tekstovi Roya Alfreda (koji je kasnije 1955. napisao hit "The Rock and Roll Waltz"), bili su blago seksualno sugestivni, a jedan tinejdžer iz Philadelphie rekao je "Taj 'Hucklebuck' je bio vrlo neugodan za ples". Također 1949. novu verziju blues pjesme "Ain't Nobody's Business" iz 1920-ih, obradili su Jimmy Witherspoon i Louis Jordan i the Tympany Five i sa njom zauzeli 4. mjesto na top ljestvici, a kasnije su opet zauzeli peto s pjesmom "Saturday Night Fish Fry".
Guillermo del Toro
Rane godine
thumb|150px|left|Del Toro promoviše svoj prvi dugometražni film, [[Cronos, koji je objavljen 1993. godine]]
R&B
Početak i sredina 1950-ih
Amerikanac grčkog porijekla Johnny Otis, koji je potpisao za Savoy Records, radeći 1950-ih sa Afroamerikancima objavljuje mnoge R&B hitove, uključujući i "Double Crossing Blues", "Mistrustin' Blues" i "Cupid's Boogie", koje zauzimaju 1. poziciju na R&B top ljestvicama. Otis drži top deset najvećih hitova 1951. godine. Ostali hitovi su: "Gee Baby", "Mambo Boogie" i "All Nite Long". Sastav The Clovers je vokalni trio, koji je pjevao jednu karakterističnu zvučnu kombinaciju bluesa i gospela i postigao peto mjesto sa hitom "Don't You Know I Love You", koji su snimili za Atlantic Records. Također u julu 1951. u Clevelandu, Ohio, DJ Alan Freed pokreće kasnonoćnu radio emisiju pod nazivom 'The Moondog Rock Roll House Party', na radio-stanici WJW-AM (850). Program je bio besplatan a sponzorirao ga je Fred Mintz, koji je imao trgovinu R&B snimaka, a glavni klijenti su mu bili Afroamerikanci.
Guillermo del Toro
Rane godine
Del Toro je rođen u Guadalajari, u saveznoj državi Jalisco, Meksiko. Odrastao je u strogoj katoličkoj porodici. Del Toro je studirao u Centru za istraživanje i filmske studije, (Centro de Investigación y Estudios Cinematográficos) u Guadalajari. Kada je del Toro imao oko osam godina, počeo je da eksperimentiše sa svojim ocem na Super 8 kameri, i da snima kratke filmove sa igračkama i drugim predmetima iz filma Planeta majmuna. Jedan kratki film fokusirao se na "krompira serijskog ubicu", sa ambicijama svjetske dominacije; u filmu on ubija del Torovu majku i braću prije nego je iskoračio vani i biva pregažen autom. Del Toro je snimio oko deset kratkih filmova prije nego što je uradio svoj prvi igrani, uključujući i jedan pod nazivom Matilde , ali samo su posljednja dva, Doña Lupe i  Geometrija, dostupni za prikazivanje. Također je napisao četiri i režirao pet epizoda kultne serije La Hora Marcada, zajedno sa drugim meksičkim filmašima poput Emmanuela Lubezkog i Alfonsa Cuaróna.
R&B
Početak i sredina 1950-ih
Tokom 1950-ih, klasični R&B dobija svu veću naklonost izdavačkih kuća i prelazi granice drugih žanrova kao što su jazz i rock and roll. To je bio jaki ritmički stil i tradicionalni blues, koji se počeo oblikovati u New Orleansu. Muzičari poput Professora Longhaira, poznati po žestokom pianino stilu, imali su veliki utjecaj u definiranju zvuka ranih melodija.
Guillermo del Toro
Rane godine
mini|desno|Guillermo del Toro
R&B
Početak i sredina 1950-ih
Ruth Brown iz Atlantic Recordsa, objavljuje hitove u top 5 svake godine od 1951. do 1954, a to su: "Teardrops from My Eyes", "Five, Ten, Fifteen Hours", "(Mama) He Treats Your Daughter Mean" i "What a Dream". Također Faye Adamsova pjesma "Shake a Hand", dolazi na 2. mjesto top-ljestvice 1952. godine. Doo-wop sastav The Orioles 1953. godine ima hit "Crying in the Chapel", koji je zauzeo četvrto mjesto na top ljestvici.
Guillermo del Toro
Rane godine
Del Toro je studirao specijalne efekte i šminku sa umjetnikom specijalnih efekata Dickom Smithom Proveo je deset godina kao dizajner specijalnih efekata šminke i formirao je svoju firmu, Necropia. Saosnivač je Međunarodnog filmskg festivala u Guadalajari. Kasnije u svojoj režiserskoj karijeri je formirao svoju produkcijsku kuću, Tekilu Gang. Godine 1997., u dobi od 33, Guillermo je dobio 30 miliona dolara budžeta iz Miramax Filmsa za snimanje svog drugog filma, Mimika. Za to vrijeme, njegov otac, automobilski poduzetnik Federico del Toro, bio je otet u Guadalajari. Iako je Federico na kraju pušten, pregovori su bili napeti do te mjere da je del Torova porodica morala da plati dupli iznos u odnosu na onaj koji su otmičari prvobitno tražili. Ovaj događaj je uzrokovao da se del Toro, njegovi roditelji i njegova braća i sestre isele u inostranstvo. U intervjuu za magazin TIME, on je rekao o otmici svog oca: "Svaki dan, svake sedmice, nešto se dešava da me podsjeća da sam u prisilnom izgnanstvu iz moje zemlje."
R&B
Početak i sredina 1950-ih
Godine 1954. britanska grupa The Chords sa hit pjesmom "Sh-Boom", već početkom godine dolazi među top 10 R&B ljestvica, a krajem godine sastav The Charms iz Somervillea, Massachusetts s pjesmom "Hearts of Stone" ulazi u top 20 ljestvica.
Guillermo del Toro
Filmska karijera
Del Toro je režirao filmove sa širokim izborom tema, od adaptacije stripa (Blade II, Hellboy ) do historijske fantazije i horor filma, od kojih su dva postavljeni u Španiji u kontekstu Španskog građanskog rata pod diktatorskom vladavinom Francisca Franca. Ova dva filma, Đavolji kičma i Panov labirint, su među njegovim najhvaljenijim ostvarenjima. Oni imaju slične radnje, protagoniste i teme sa španskim filmom iz 1973. Duh košnice , kojeg mnogi smatraju da je najbolji španski film iz 1970-tih. Del Toro je smatrao horor žanr kao nerazdvojivo politički, objašnjavajući: "Slično kao bajke, postoje dva aspekta horora. Jedan od njih je pro-institucionalni, što je vrsta bajke sa najviše opomena: Ne lutajte po šumi, i uvijek slušajte roditelje. Druga vrsta bajke je potpuno anarhična i protiv je ustaljenih normi." On je bliski prijatelj sa dvojicom istaknutih i kritički hvaljenih meksičkih filmaša Alfonso Cuarón i Alejandro González Iñárritu. Njih trojica često utiču jedni na druge u njihovim rediteljskim odlukama, i jednom su zajedno razgovarali sa novinarom Charliejem Roseom. Cuarón je bio jedan od producenata na filmu Panov labirint, dok je Iñárritu pomagao u montaži filma. Del Toro je također doprinio web seriji Trailers From Hell. U aprilu 2008. godine, del Tora je unajmio Peter Jackson da režira seriju filmova po romanu J. R. R. Tolkiena Hobit. 30. maja 2010. godine, del Toro je napustio projekt zbog kašnjenja što je dovelo do finansijskih problema MGM-a. Iako nije režirao filmove, on je zaslužan kao ko-scenarist u filmovima Hobbit: Neočekivano putovanje, Hobbit: The Desolation of Smaug i Hobbit: Bitka pet vojski.
R&B
Početak i sredina 1950-ih
U tom trenutku afroamerički R&B izvođači kao što su Chuck Berry i Fats Domino imali su veliku popularnost kao i rock and roll izvođači poput Billa Haleya i Elvisa Presleya. Fats Domino 1952. i 1953. godine, nalazio se na samom vrhu top 30 pop muzičkih ljestvica, a zatim i na top 10 sa hit pjesmom "Ain't That a Shame". Ray Charles također dolazi u sam vrh 1955. godine sa kompozicijom "I Got a Woman". Big Bill Broonzy tada je rekao za Charlesovu muziku: "On miksa blues i duhovnu muziku... ja znam da to nije dobro".
Guillermo del Toro
Filmska karijera
2. juna 2009. godine, del Toro je objavio svoj prvi roman, pod nazivom Napor. To je prvi dio trilogije o apokaliptičnim vampirima a koautori su bili del Toro i Chuck Hogan. Drugi dio, The Fall, objavljen je 21. septembra 2010. Konačno izdanje, Vječna noć, objavljeno je u oktobru 2011. Del Toro navodi djela Antoine Augustin Calmet, Montague Summers i Bernhardt J. Hurwood među njegovim omiljenim ne-književnim pisanjima o vampirima.
R&B
Početak i sredina 1950-ih
Na otvaranju izdavačke kuće "Chess Records", Chuck Berry izveo je na violini obradu stare pjesme "Ida Red". Njegova pjesma "Maybellene" osim što je 1955. godine zauzela 3. mjesto na R&B top ljestvicama, također se našla i na top 30 pop muzičkih ljestvica. Alan Freed koji je bio premješten u mnogo veće tržišno središte New York City, kako bi pomogao pri snimanju, postaje popularan među mlađom bijelom populacijom. Freed je jedan dio svoje zarade morao dati tekstopiscima iz Chess Recordsa u zamjenu za njegove promotivne aktivnosti, što je bilo uobičajeno u ono vrijeme. Također Chess Records 1955. godine objavljuje singl prvijenac Boa Diddleya, na kojem se nalaze pjesme "Bo Diddley" i "I'm A Man", a one vrtoglavo dolaze na 2. mjesto R&B top ljestvica i donose mu veliku popularnost.
Guillermo del Toro
Filmska karijera
9. decembra 2010. godine, del Toro je pokrenuo Mirada Studios zajedno sa svojim dugogodišnjim snimateljem Guillermom Navarrom, režiserom Mathew Cullenom i izvršnim producentom Javierom Jimenezom. Mirada je formirana u Los Angelesu, Kalifornija da bude kolaborativni prostor gdje i drugi filmaši mogu raditi sa umjetnicima iz Mirade kako bi stvarali i snimali projekte koji obuhvaćaju izradu digitalnih sadržaja za film, televiziju, oglašavanje, interaktivne i druge medije. Mirada je lansirana kao sestrinska firma produkcijske kuće Motion Theory.
Del Toro je režirao Bitku za Pacifik, naučno-fantastični film zasnovan na scenariju del Tora i Travisa Beachama. U filmu, gigantska čudovišta Kaiju rastu iz Tihog okeana i napadaju veće gradove, što dovodi da se ljudi svete sa gigantskim odijelima pod nazivom JAEGERS. Del Toro je komentirao: "Ovo je moj najveći neskromni film. U njemu ima svega. Razmjer je ogroman, a ja sam samo veliko dijete koje se zabavlja." Film je objavljen 12. jula 2013. godine zaradivši 411 miliona dolara na kino blagajnama. Del Toro je zatim režirao Night Zero, probnu epizodu TV serije The Strain, televizijsku horor seriju o vampirima na osnovu istoimene trilogije del Tora i Chucka Hogana. FX je naručio probnu epizodu, koju je del Toro napisao sa Hoganom i snimana je u Torontu u septembru 2013. godine. FX je naručio trinaest epizoda prve sezone za serije od 19. novembra 2013. godine, a najavio je da će serija imati premijeru u julu 2014. godine.
R&B
Kraj 1950-ih
thumb|desno|250px|Lloyd Price, [[New Orleans, Jazz & Heritage Festival. 1950-ih bio je u samom vrhu R&B top ljestvica]] Godine 1956. pod nazivom "Top Stars of '56" održana je R&B turneja. Veliki publicitet zajedno dobijaju Al Hibbler, Frankie Lymon i 'the Teenagersi' Carl Perkins sa pjesmom "Blue Suede Shoes", koja je bila vrlo popularna kod R&B kupaca. Neki izvođači nastupili su kompletni poput Chucka Berrya, Cathy Carr, Shirley & Lee, Della Reese, the Cleftones i Spanielsa zajedno sa Illinois Jacquetom. Gradovi koji su bili posjećeni turnejom bili su Kolumbija, Annapolis, Pittsburgh, Syracuse, Rochester Buffalo, New York City, nekoliko gradova u Kanadi i zapadni dio Srednje Amerike koji na kraju završava u Teksasu. U Kolumbiji na koncertu je zamalo došlo do incidenta kada je Carl Perkins najavio da izvodi zadnju pjesmu te večeri. Kasnije je komentirao kako je to bilo vrlo opasno. U Annapolis 50.000 do 70.000 ljudi pokušavalo je da prisustvuje jednom totalno rasprodanom koncertu sa 8.000 sjedećih mjesta, dok je saobraćaj u gradu bio začepljen 7 sati.
Guillermo del Toro
Filmska karijera
Nakon probne epizode za The Strain, del Toro je počeo režirati Crimson Peak, gotički horor film čiji su koautori bili i scenarist Matthew Robbins i Lucinda Cox. Del Toro je opisao film kao "film orijentisan na setove, klasični ali u isto vrijeme moderni odgovor na priče o duhovima", pozivajući se na filmove Predznak, Egzorcist i Isijavanje. Del Toro je izjavio: "Mislim da su ljudi navikli na horor filmove sa budžetima B-filmova. Htio sam da se ovo osjeća kao atavizam." Jessica Chastain, Tom Hiddleston, Mia Wasikowska i Charlie Hunnam pojavljuju se u glavnim ulogama.
R&B
Kraj 1950-ih
Filmska industrija također prati velike R&B i rock and roll muzičare poput Littla Richarda, Chucka Berrya, Fatsa Dominoa, Big Joe Turnera, The Treniersa, The Plattersa i The Flamigosa i sve prikazuje na velikom ekranu. Neki od tih muzičkih filmova su Don't Knock the Rock i Rock Around the Clock.
Guillermo del Toro
Filmska karijera
Del Toro je izabran da bude član žirija na Kanskom filmskom festivalu 2015.
R&B
Kraj 1950-ih
Dva snimka Elvisa Presleya koje je 1957. godine napravio u R&B stilu, "Jailhouse Rock" i "Treat Me Nice" zauzimaju prvo mjesto na top ljestvicama i "All Shook Up" peto, i to je tada bio preokret da jedan bijeli izvođač bude prihvaćen u žanru koji je bio sinonim za crnačku muziku. Nat King Cole, bivši jazz pijanist koji je imao hit pjesme na prvim i drugim mjestima u ranim 1950-im ("Mona Lisa" na drugom, 1950. i "Too Young" na prvom, 1951) i 1958. ima također dvije pjesme "Looking Back" i "Do I Like It" koje zauzimaju top 5 na R&B ljestvicama.
Guillermo del Toro
Privatni život
thumb|right|250px|Guillermo del Toro slika iz 2013. Oženjen je sa Lorenzom Newton, rođakom meksičke pjevačice Guadalupe Pineda. Upoznali su se kada su zajedno studirali na Guadalajara School of Sciences. Trenutno živi u Aguora Hillsu, Kalifornija sa suprugom i dvije kćeri. Pored kuće u kojoj živi sa svojom porodicom, on posjeduje zasebnu kuću isključivo za svoje knjige, umjetnička djela i druge stvari koje se odnose na njegov rad, objašnjavajući: "Kao klinac, sanjao sam da imam kuću sa tajnim prolazima i jednu prostoriju u kojoj je padala kiša 24 sata na dan. Činjenica da imaš preko 40 godina je da se ispune želje koje su se javljale kada si imao 7 godina."
R&B
Kraj 1950-ih
Godine 1959, dvije izdavačke kuće postaju vlasništvo dvaju crnaca od kojih je jedna vrlo uspješni Motown Records Berrya Gordya, a druga SAR Sama Cookea. Brook Benton nalazi se na vrhu R&B top ljestvica 1959. i 1960. godine gdje sa svojim hitovima zauzima prvo i drugo mjesto. Benton je imao topao glas što je privuklo veliki broj slušalaca, a njegove balade ga dovele do usporedbe s izvođačima kao što su Nat King Cole, Frank Sinatra i Tony Bennett. Lloyd Price, koji je 1952. ima hit "Lawdy Miss Clawdy" na prvoj poziciji, ponovno 1959. dolazi na vrh top ljestvica s pjesmama "Stagger Lee" na prvom i "Personality" na petom mjestu.
Guillermo del Toro
Privatni život
U intervjuu iz 2007, del Toro je opisao svoju političku poziciju kao "malo previše liberalnu." On je istakao da su negativci u većini njegovih filmova, kao što su poslovni magnati u  Cronosu , nacisti u  Hellboy-ju , i frankisti u  Panovom labirintu , ujedinjeni zajedničkim atributom autoritarizma. "Mrzim strukture. Ja sam potpuno anti-strukturalan u smislu vjerovanja u institucije. Mrzim ih. Mrzim bilo koje institucionalizirane društvene, vjerske ili ekonomske organizacije."
R&B
1960-ih i kasnije
Sam Cooke-ov hit "Chain Gang" na 5. i Chubby Checker-ov "The Twist" također na 5. poziciji, obilježavaju R&B u 1960. godini. Početkom 1960-ih, muzikena industrija ranije poznatu kategoriju kao Ritam i blues, počinje zvati soul muzikom i sličnu muziku koju izvode bijeli umjetnici zove "blue eyed soul".
Guillermo del Toro
Privatni život
U intervjuu iz 2009. sa Charijem Roseom, del Toro je opisao svoj rimokatolički odgoj kao jako "morbidan," i kaže: "Ja sam milostivo prestao biti katolik, i kažem, kako je Buñuel govorio: "Ja sam ateista, hvala Bogu". Iako ističući da on duhovno "nije sa Buñuelom" i da "kad si jednom katolik, uvijek si katolikna neki način, "zatim je dodao:" ja vjerujem u čovjeka. Vjerujem u čovječanstvo, kao nešto što je najgore i najbolje što se dogodilo na ovom svijetu."
Na zapažanje da on vidi svoju umjetnost kao svoju vjeru odgovorio je: "Jeste. Za mene, umjetnost i pripovijedanje služe osnovnoj, duhovnoj funkciji u mom svakodnevnom životu. Da li čitam priču mojoj djeci za lahku noć ili pokušavam montirati film ili napisati priču ili roman, ja tome pristupam vrlo ozbiljno."
R&B
1960-ih i kasnije
1970-ih godina, izraz ritam i blues počinje se mijenjati sa terminima soul i funky. Od 2000-ih R&B se gotovo uvijek koristi od punog naziva Ritam i blues i redovno se upotrebljava kao izraz za moderni R&B, koji je moderna verzija soula i funka pod utjecajem pop muzike, a nastao je kad je pala popularnost disco muzike.
Etimologija
Jerry Wexler prvi put 1948. godine u časopisu "Billboard" spominje Ritam i blues kao muzički pojam u Sjedinjenim Američkim Državama. On je zamijenio pojam rasna muzika koji je izvorno dolazio iz crne zajednice, a smatrao se vrlo uvredljivim u vrijeme nakon Drugog svjetskog rata. Autor i producent Robert Palmer definirao je ritam i blues kao pojam za bilo koju muziku koju su izradili crni Amerikanaci. On je koristio izraz R&B kao sinonim za jump blues. Lawrence Cohn, autor djela Nothing but the Blues, piše da je ritam i blues bio krovni pojam koji je izumio praktičnost industrije. Prema njegovim riječima, taj pojam obuhvata čitavu crnu muziku osim klasične i vjerske muzike i poneku gospel kompoziciju koja je napravila uspjeh na top ljestvici.
Rezultati bosanskohercegovačkih klubova u UEFA Intertoto kupu
Zadnji put aktualizirano 13.jula 2008. godine
Mješaji
Mješaji su naseljeno mjesto u općini Foča, Bosna i Hercegovina.
Karađoz-begova džamija
Karađoz-begova džamija (Zaim Hadži Mehmed-bega Karađoza džamija) najveća je i jedna od najljepših džamija u Hercegovini. Nalazi se u Mostaru, na uglu Ulice braće Fejića i Karađoz-begove ulice.
Historija
Izgrađena je 1557-1558. godine prema nacrtima poznatog osmanlijskog arhitekta Sinana. Džamija se spominje u savremenoj listi Sinanovih radova, kao jedina građevina koju je ovaj veliki arhitekta projektirao u Bosni i Hercegovini.
Nadzornik i glavni donator bio je mostarski mecena Mehmed-beg Karađoz, brat osmanlijskog vezira Rustem-paše Opukovića. Bio je veliki dobrotvor, koji je u svojoj zadužbini ostavio, osim džamije i medrese, i tri mekteba, imaret i musafirhanu, tri mosta i više hanova. Također je, za izdržavanje svojih zadužbina, ostavio i 42 dućana u mostarskoj čaršiji, 16 tabhana (kožara), imaret, 6 mlinova, 2 stupe, nešto zemlje i 300.000 osmanskih dirhema. Ovi objekti su građeni u Mostaru, Konjicu, Potocima, Buni, Lištici, Blagaju i Čičevu Uz džamiju je izgradio i medresu (vjersku školu), kao i druge objekte u Mostaru.
Pretrpjela je velika oštećenja u ratu u Bosni i Hercegovini, ali je tokom restauracije Starog mosta i starog jezgra grada Mostara od 2002. do 2004. obnovljena i otvorena u julu 2004. Uvrštena je u nacionalne spomenike Bosne i Hercegovine.
Opis
Karađoz-begova džamija je potkupolna džamija sa trijemom pod malim kupolama, vanjskim trijemom sa munarom, koja je ispod šerefe ukrašena stalaktitima. Centralni prostor džamije je omeđen zidovima (tenelija) debljine 1,14 m, koji čine pravilan kubus vanjskih dimenzija bez trijema 13,00x13,00 m (unutrašnje dimenzije 10,8x10,8 m). Centralni prostor je presvođen kupolom sa tjemenom na visini od 15,89 m od kote poda džamije, i vanjske visine do alema 16,49 m. Velika i prilično udubljena kupola prečnika 10,72 m oslanja se na osmokutni tambur. Prijelaz iz kvadratne osnove centralnog dijela u kružni tambur je riješen pomoću ugaonih stalaktita (kamene stalaktitima ukrašene konzole), polukalotastih trompi (po tri u svakom uklu) sa blago prelomljenim čeonim lucima i osam sfernih trouglova. Sve kupole su prekrivene olovnim limom.
Četrnaestostrani kamena munara je visine do alema 34,50 m. i prigrađena je uz desni vanjski zid. Iima 94 kamene stube, a šupljina prostora iznosi 1,40 m. Postoje dva ulaza na munaru. Dekorativna kamena plastika se javlja i na postolju minareta koje je urađeno u vidu četrnaestostrane prizme. Šerefe je smješteno na visini od 24,37 m i bogato je dekorirano.
Slikana dekoracija
Drugi slikani sloj (braon sloj) koji pripada vjerojatno kraju XVII ili početku XVIII stoljeća, smješten je u prizemlju objekta na svim kamenim okvirima otvora (tranzene), mihrabu, ulaznom portalu sa unutrašnje strane, na horizontalnoj kamenoj gredi mahvila i na ulaznom otvoru u minaret. Sloj je sastavljen od floralnih motiva, a odlika mu je svijetli braon kolorit.
Treći slikani sloj (osmanski barok) može se staviti u period prve polovice XIX stoljeća i prekriva cijelu džamiju. Najviše je sadržan i u dobro očuvanom stanju. Kolorisanje je izvedeno u raznobojnim tonovima plave, zelene, crvene, žute... U kupoli se sastoji od osam floralnih vijenaca, koji se rasprostiru od centralne rozete ka osam otvora na tamburu.
Otkrivena ornamentika je relativno dobrog stanja, izuzev onih površina što su bile izložene jačem djelovanju vlage. Očuvani bojeni sloj je intenzivnog tonaliteta, čistih i svježih boja. Neki ornamenti, po načinu izvedbe i stilizaciji, imaju dosta sličnosti sa narodnim vezom. Gotovo svi prikazani motivi su prepoznatljivi u hercegovačkom krajoliku: smokva, nar, čempres, cvijeće, grožđe i drugo, pa se nameće zaključak da je i autor ovih djela potječe iz hercegovačkog podneblja
Poslije uklanjanja naslaga boja sa zidova džamije pojavili su se natpisi koji pripadaju ranijim dekoracijama džamije.
Sidney Lumet
mini|desno|Sidney Lumet Sidney Lumet (25. juni 1925 – 9. april 2011) bio je američki filmski režiser, autor više od 50 filmova, kao što su hvaljeni 12 gnjevnih ljudi (1957), Pasje poslijepodne (1975), TV mreža (1976) i Presuda (1982), za koje je zaradio nominacije za Oscara. Godine 2005. nagrađen je Oscarom za životno djelo.
Prema Enciklopediji Hollywooda, Lumet je jedan od najplodnijih redatelja moderne ere. U prosjeku je snimao više od jednog filma godišnje od svojeg redateljskog debija 1957. Poznat je po svojoj sposobnosti da privuče velike glumce u svoje projekte što mu je omogućilo da snimi mnoge ambiciozne filmove u razdoblju koje je potrajalo više od 50 godina.
RuPaul's Drag Race
RuPaul's Drag Race jest američki reality takmičarski televizijski program u produkciji kompanije World of Wonder za kablovski kanal Logo TV, a počevši od devete sezone, za VH1. Emisija prati američkog drag izvođača RuPaula u potrazi za "sljedećom američkom drag superzvijezdom". RuPaul je moderator, mentor i glavni član sudijskog žirija u ovoj emisiji dok se takmičari svake sedmice suočavaju s novim izazovima. Sudijski žiri kojeg čine RuPaul, Michelle Visage, Ross Mathews, Carson Kressley te brojne druge gostujuće sudije daju kritike na napredak takmičara tokom cijelog takmičenja. Naslov emisije je igra riječi na engleskom jeziku i to kroz spajanje izraza "drag queen", što je naziv za muške izvođače koji nastupaju u odjeći suprotnog spola i često radi zabave preuveličavaju ženstvenost i ženske rodne uloge, te "drag racing", što je naziv za utrke ubrzanja. Uvodna špica emisije kao i pjesma "Drag Race" sadrže stoga tematiku utrka ubrzanja.
RuPaul's Drag Race emitirana je u devet sezona te je inspirirala spin-off emisije RuPaul's Drag U i RuPaul's Drag Race: All Stars. Emisija je postala najgledaniji televizijski program na Logo TV-u, te se prikazuje i međunarodno, uključujući u Australiji, Kanadi, Ujedinjenom Kraljevstvu i Holandiji. RuPaul je 2016. godine osvojio nagradu Emmy za najboljeg moderatora reality programa ili reality takmičarskog programa, dok je emisija osvojila medijsku nagradu američkog LGBTQ udruženja GLAAD u kategoriji najboljeg reality programa. Emisija je također bila nominirana za četiri Televizijske nagrade po izboru kritičara. U aprilu 2017. godine najavljeno je da je emitiranje RuPaul's Drag Race produženo i u desetu sezonu, a u januaru 2018. objavljen je poziv za kasting jedanaeste sezone.
Format
Kasting pozivi se objavljuju na internetu, gdje potencijalni takmičari dostavljaju videosnimke svojih audicija u nadi da će učestvovati u emisiji. Svi odabrani takmičari moraju imati 21 godinu ili više u vrijeme snimanja. Dozvoljene su prijave osoba svih seksualnih orijentacija i rodnih identiteta, iako su većinu takmičara dosada činili gej muškarci. Transrodne žene imaju pravo da se takmiče te su postale češće zastupljene s vremenom kako su sezone napredovale. Sonique, takmičarka iz druge sezone, postala je prva otvoreno transrodna takmičarka; obznanila je svoju transrodnost tokom specijala ponovnog susreta takmičara iz druge sezone. Monica Beverly Hillz iz pete sezone postala je prva transrodna žena koja je obznanila svoj status tokom takmičenja. Druge transrodne takmičarke započele su svoju rodnu tranziciju nakon njihove eliminacije iz emisije. Carmen Carrera, takmičarka iz treće sezone, najavila je da svoju tranziciju u emisiji What Would You Do televizijske mreže ABC. Takmičarka iz četvrte sezone Kenya Michaels objavila je svoju tranziciju na Facebooku i Twitteru. Druge transrodne takmičarke su Stacy Layne Matthews, Jiggly Caliente, Gia Gunn i Peppermint.
Zavala (Ravno)
Zavala je naseljeno mjesto u općini Ravno, Bosna i Hercegovina.
Sindrom duplikacije 8p23.1
Sindrom duplikacije 8p23.1 je rijedak genetički poremećaj uzrokovan duplikacijom regije ljudskog hromosoma 8. Ovaj sindrom duplikacije ima procijenjenu prevalenciju od 1/64.000 rođenih i recipročan je sindromu delecije 8p23.1. Duplikacija 8p23.1 povezana je sa varijablnim fenotipom, uključujući jedan ili više od simptoma kao što su kašnjenje govora, razvojno kašnjenje, blagi dismorfizam, sa istaknuto čelo i zakrivljene obrve i kongenitalna srčana bolest (CHD).
Prezentacija
Podaci o fenotipu 11 pacijenata pokazali su da slučajevi nisu uvijek utvrđeni za CHD, ali da je CHD bila najčešća pojedinačna karakteristika pronađena kod 6/11 osoba. Kašnjenje u razvoju i/ili poteškoće u učenju pronađeni su u 5/11 slučajeva, ali se jedan preneonatusni slučaj normalno razvijao u dobi od 15 mjeseci (Slučaj 1, ). Tri ostala preneonatusna slučaja još nisu mogla biti pouzdano procijenjena. Promjenjiv stepen dizmorfizma lica bio je prisutan kod 5/11 osoba. Parcijalna sindaktilija prstiju pronađen je kod jedne majke i sina (dijada) i anomalije nadbubrežnih žlijezda kod dva probanda, ali ne i kod majke sa duplikacijom jednog od njih. Fenotip je kompatibilan sa nezavisnim životom odraslih s različitim stupnjevima podrške.
Veruje se da je duplikacija transkripcijskog faktora GATA4 u osnovi urođene srčane bolesti, a drugi geni, zajednički za sindrome duplikacije i delecije, mogu se smatrati kandidatima za sindrom duplikacije 8p23 .1. Ovo uključuje SOX7 faktor transkripcije i za CHD i za zastoj u razvoju, a  gen TNKS  za poteškoće u ponašanju. dijafragmatska hernija pronađena u sindromu delecije 8p23.1 do danas nije pronađena u sindromu duplikacije 8p23.1.
Duplikacija može biti povezana sa promjenom broja kopija susjednih olfaktorni receptor/defenzinskih ponavljanja (ORDR) koji predisponiraju sindrome delecije i duplikacije 8p23.1. Visok ukupan broj kopija ovih ponavljanja povezan je sa predispozicijom za psorijazu i mali broj kopija sa predispozicijom za Crohnovu bolest.
Genetika
Duplikacija uključuje ~3,75 Mb između distalnog i proksimalnog ORDR-a, na oba kraja pojasa 8p23.1. Broj kopija susjednih ponavljanja također može biti promijenjiv. Sindrom duplikacije 8p23.1 ne može se razlikovati korištenjem konvencijskih citogentičkih pretraga od varijacije u broju kopija na visokom nivou samih ponavljanja.
Tvrtko Borovinić
Tvrtko Borovinić (1398, Visoko – oko 1463) bio je bosanski vlastelin, kastelan grada Visoki i veliki knez bosanski.
Sindrom duplikacije 8p23.1
Genetika
Poznati su i de novo slučajevi i porodice sa prenošenim duplikacijama od roditelja oba spola. Vjeruje se da de novo duplikacija nastaje kao rezultat nealelne homologne rekombinacije (NAHR) između proksimalnog i distalnog ORDR-a. Također se smatra da NAHR uzrokuje sindrom recipročne mikrodelecije, polimorfnu inverziju između ORDR-ova i niz drugih abnormalnosti velikih razmjera koje uključuju kratki krak hromosoma 8.
Tvrtko Borovinić
Ostavio je važan trag na području Visokog, pa se pretpostavlja da je rođen tu ili u bližoj okolini. Pretpostavlja se da je njegov otac Borovina Vukašinić (Vukašinović), koji je bio zarobljen od Osmanlija, a čije oslobađanje je bilo aktuelno početkom 15. stoljeća. Prve informacije o Tvrtku Boroviniću su iz 1417, kada se u jednoj povelji spominje kao knez. Tvrtko je bio oženjen Katarinom Hercegović, starijom kćerkom Balše Hercegovića, sina velikog vojvode bosanskog Hrvoja Vukčića Hrvatinića i bosanske kraljice Jelene Nelipčić. Tvrtkova supruga Katarina bila je zajedno sa svojom sestrom Dorotejom baštinica imanja (kuće i zemlje) koje je herceg Hrvoje Vukčić stekao na području Dubrovnika. Osim ženidbe bogatom nasljednicom iz roda Hrvatinići, na Tvrtkovu slavu utjecalo je njegovo uzdizanje u rang dvorskog kneza i velikog kneza bosanskog u doba bosanskog kralja Tvrtka II Tvrtkovića.
Prvo pouzdano dovođenje ovog kneza u vezu sa kraljevskim Visokim se spominje 1421. Veliki knez bosanski bio i kastelan kraljevskog grada Visokog, a Tvrtka Borovinića na toj poziciji izvori bilježe 1428. Tvrtkovi nasljednici su sin Ivan i kćerka Milica, koja je bila udata za humskog vlastelina Stjepana Šimrakovića. Tvrtko Borovinić je bio palatin Bosanskog Kraljevstva (palatina regni nostri Bosnae). Borovinić je nosio naslov knez bosanski od 1428. do 1433, kad je bio u kraljevoj blizini, najčešće u Visokom i Sutjesci.
Miloš Forman
Jan Tomáš Forman, poznatiji kao Miloš Forman, bio je češko-američki glumac, scenarist, profesor i filmski režiser, dvostruki dobitnik Oscara.
Grb Gorskog Karabaha
mini|250px|Grb Nagornog Karabaha Grb Nagornog Karabaha se sastoji od orla na čijoj glavi se nalazi ukrašena kruna, a na prsima štit sa panoramom planinskog vijenca i zastavom Nagornog Karabaha. Iznad grba se nalazi traka s natpisom "Lernayin Gharabaghi Artsakh Hanrapetoutioun" (Artsak Republika Planinskog Karabaha).
Grb Južne Osetije
mini|desno|200px|Grb Južne Osetije
Grb Južne Osetije je usvojen 1998 i bazira se na grbu Sjeverne Osetije, dizajniranom 1735. U sredini grba se nalazi žuti sniježni leopard iza kojeg se nalazi sedam planinskih vrhova. Oko grba se nalaze natpisi "Республика Южная Осетия" (na ruskom) i "Республикæ Хуссар Ирыстон" (na osetijskom), a znače "Republika Južna Osetijaˇ.
Orahovo (Foča, RS)
Orahovo je naseljeno mjesto u općini Foča, Bosna i Hercegovina.
Prijepolje
Prijepolje je grad i središte istoimene općine u Zlatiborskom okrugu, u jugozapadnom dijelu Srbije, u blizini granice s Bosnom i Hercegovinom i na granici s Crnom Gorom. Jedno je od središta bošnjačke nacionalne zajednice izvan Bosne i Hercegovine i mjesto s jakom orijentalnom fizionomijom u svojoj urbanoj gradskoj slici. Prema posljednjem popisu iz 2002. godine u općini je živjelo 46.525 stanovnika.